Sé que nun existe la islla del Carmen. Agora mesmo que toi llueñe de Lluanco, desapareció. Cuando soi a vela dende la playa de L’Aramar cierro los güeyos y desaparez. Y, mesmo agora que toi falando d’ella, tu imaxines una islla como les islles qu’añeren na imaxinación y, la verdá seya dicha, nun ye pa nada la islla del Carmen.
#000001
Asina tamién cada ún de nosotros somos dos, como una islla varada na imaxinación de dalguién, como una isla que s’esmuz ente la ñublina o que desaparez de la vista namás te vuelves. Queden gardenies a contratiempu baxo una cascada de muries rosa pálido y castaños d’indies en flor. Fragates blanques a la lluz malva y derrotada que tresciende col airiquín, en Lluanco. Veles estendíes qu’esperen nel Dique.
#000002
Too recuerda nel puertu de Lluanco -agora que nun queden barcos- a aquellos comerciantes que truxeron dende’l cantu de la hestoria especies rares y monedes de plata y bluses tresparentes. Avero al cai pa supervisar esi desfile de lo exótico. Vinos que saben a madera y miel de cardu sobre los llabios ensuchos del sol del color d’esti paisaxe. Marmullu de pasos sobre’l vidru de l’arena y un mosaicu de lluces que s’apaguen de la que llego al agua. De sotaventu un fuerte arrecendor a ocle, demientres suenen nel aire les conches enteabiertes.
#000003
Regreso y sé que, al fondo, na islla del Carmen m’esperen les gardenies de la memoria nun pequeñu requexu al delláu de la capiya onde aselen más de media vida y tol amor del mundu.
#000004
Mieres del Camín33600 Mieres, Asturies. ES
#000005
Una abadía de Dominican Don’t Play encapuchaos y armaos de machetes cuerren detrás de varios Trinitarios. Ye lo de siempre. La vida nun cambió gran cosa de cuando yéramos guajes. Nun ye que lo eche de menos, pero entiendo esi sentimientu de pertenencia a dalgo. Un...
#000006